  Виталий Пронин Така. Арня кутсконын ик сак кариськоно, чакласькыса ужано. Эшъёстылэсь эн висъяське, эн дыртэ. Отӥяз ваньмыз радъяськоз, йырады выль малпанъёс кылдозы, соосты капчиен быдэстоды. Сюрес вылэ потондэс мукет арнялы выжтэ. Ош. Арняды шулдыр мылкыдын кутскоз, вылаз ик, эшъёсты ӟеч иворъёсын шумпоттозы. Уксёдэс дасялэ: малпамтэ шорысь куное яке шулдыръяськонэ ӧтёзы. Выль ужъёс борды эн кутске, азьвыл мытэмъёссэ йылпумъялэ, чидасьгес луэ. Тыршемдылэн емышез шӧдӥськоз, 2-3 арня ортчыса. Кыктоос. Улонады бадӟым воштӥськонъёс ортчозы. Чеберъяськон сямдэс пыдло ватэ, зэмлык понна нюръяське. Маке борды басьтӥськиды ке, сое пумозяз быдэстэ. Мылкыддэс куашкатӥсьёс луозы — эн керӟегъяське, номыр шоры учкытэк, азьлань вамыштэ. Матысь адямиостылы юрттӥське, куное ветлэ. Кисло-кусло. Ялан калыклэсь кылзӥськиськоды, кытчы ысто, отчы вамыштӥськоды. Дыр вуэмын ас малпанъёстэс улонэ пыӵатыны, дӥсьтӥсь кариськыны, верам кылдылы кузё луыны. Шуг-секытъёс пумиськозы, ужаны быгатонлыкъёстэс эскерисьёс шедёзы. Арня пумын ватсаса уждун басьтоды. Лев. Огдышем сямъя улӥськоды, ужан амалъёстэс воштэмды уг поты. Улонлэсь бере кылёнтэм вылысь тодон-валанъёстэс будэтоно. Шуг-секытъёсын пумиськоды. Ужъёсты пӧрмымтэысь, мылкыддэс эн куашкатэ, одӥгез ӧз пӧрмы ке, мукетыз борды басьтӥське. Одӥг интыяды эн копаське, азьлане учке. Нылмурт. Ваньмыз умой ке но, эн вунэтэ коньдондэс лыдъяны. Мултэс басьяськонлэсь возиське, ватсаса уждун поттон сярысь малпаське. Чаклаське, вань эшъёстылы сюлэмдэс усьтыны эн дыртэ. Матысь эшъёсты пӧлын гинэ но тӥ чотын узырмыны вырисьёс вань. Весъёс. Дыртытэк вамыштӥды ке, котькытчы вуоды. Муртъёслэсь верамзэс эн кылзэ, асьтэ сюлэмдылы оскиське, саклыктэс эн ыштэ. Ужъёсты трос, малпамтэ шорысь куд-ог малпанъёсты куашкалозы. Эн ӝожоме — ӝоггес вылез борды басьтӥське. Ваньмон дыръяды тазалыктэс эскере. Скорпион. Берло арняосын ӵошатыса, таиз устоез луыны кулэ. Арня кутсконысен ик ваньмыз вӧй вылтӥ кадь радъяськоз. Ваньмон дыръяды вӧзысьтыды эшъёстылы юрттӥське, нылпиостылы визь-кенеш сётэ. Семья куспады валамтэос кылдӥзы ке но, эн керетэ, тазалыкты гинэ лябӟоз. Ыбылӥськись. Ужды уз пегӟы, тросгес саклык висъялэ ӵыжы-выжыостылы. Куное ветлэ, тазалыксэс эскере, бӧрысь ӧпкелёно медаз луы. Солань-талань ветлыса, трос дырдэс но кужымдэс быдтоды. Арня пумын шутэтскон нунал басьтэ, бакчаяды бугыръяське, нылпиостэс ческыт пӧраськемен куноятэ. Сюро кеч. Ялан нюръяськиськоды зэмлык понна, нош тыршемдэс дунъясез уз луы. Коньдонэн герӟаськем ужъёстэс умой пала воштэмды потэ, нош луонлыкты ӧвӧл. Арня шорысен капчигес шокчыны быгатоды. Уж ӵектӥсьёс шедёзы, асьтэлэн кужымдылы уд оскиське ке, со борды эн басьтӥське. Ву кисьтась. Ма борды басьтӥськоды, ваньзэ ӝог но капчиен быдэстоды. Мылкыдды дурыныз пӧзе, ужады выль амалъёсты пыӵатоды. Ужъёсты укыр трос люкаськизы ке, эшъёстылы, юрттэт курыса, вазиське. Арня шорын командировкае поталоды но трос тунсыкозэ тододы. Чорыгъёс. Коньдонэн герӟаськем ужъёсты радъяськозы но, тросгес барыш поттыны кутскоды. Озьы ке но шумпотон мылкыддэс дырызлэсь вазь калык пӧлы поттыны эн дыртэ: вӧзады трос вожъяськисьёс, эшъёсты куспын керетон потыны быгатоз. Теги: Гороскоп  